แบงก์โน้ตส์
ปิดตัวไปซะแล้วสำหรับโครงการ “ฝากยิ้มกลับบ้าน” ของธนาคารกรุงเทพ ที่ตั้งใจจะปฏิวัติภาพลักษณ์ของธนาคารให้ใกล้ชิดกับลูกค้ามากขึ้น
14 ส.ค. 2555

สมฐานะ?
ปิดตัวไปซะแล้วสำหรับโครงการ “ฝากยิ้มกลับบ้าน” ของธนาคารกรุงเทพ ที่ตั้งใจจะปฏิวัติภาพลักษณ์ของธนาคารให้ใกล้ชิดกับลูกค้ามากขึ้น
ธนาคารเพื่อนคู่คิด มิตรคู่บ้าน ทุ่มทุนขนาดว่าให้พนักงานธนาคารทั่วประเทศปรับลุคจากที่เคยใส่สูทผูกไทให้หันมาสวมเสื้อยืดสีขาวทำงานในสไตล์ชิลชิลแทน




 
แว่วมาว่าพนักงานแบงก์บัวหลวงหลายรายต่างโล่งอกไปตามๆ กัน
ทำไมนะเหรอ...ก็ที่ผ่านมาผู้บริหารเล่นบังคับให้พนักงานสวมเสื้อยืดมาทำงานกันถึง 2 วันต่อสัปดาห์ แต่พนักงานหลายคนกลับมีเสื้อยืดสีขาวที่ธนาคารผลิตออกมาแจกแค่ตัวเดียว จึงต้องซักแล้วซักอีก สวมซ้ำอยู่ตัวเดียวนั่นแหละ
ผลจากการใส่บ่อย ซักบ่อย สีเสื้อจากที่เคยขาวใสสว่าง ก็เปลี่ยนเป็นขาวอมเหลือง
คอที่เคยตึงก็หย่อนย้วย จนทำเอาพนักงานบ่นกันอุบ แต่มิกล้าพูดว่าหมดซึ่งความมั่นใจในการพบปะกะลูกค้า โถๆๆๆ นายแบงก์
คราวหน้าหากจะมีโครงการสร้างความใกล้ชิดกับลูกค้าอีก น่าจะลงทุนให้มากกว่านี้ซะหน่อย
จะได้สมฐานะแบงก์อันดับหนึ่งของประเทศสยามเมืองยิ้ม ติเพื่อก่อนะนายจ๋า